|  |  |
| --- | --- |
|  | 4-тиркеме |

**Мамлекеттик органдардын борбордук аппараттарынын, ведомстволук жана аймактык бөлүмдөрүнүн   
мамлекеттик кызмат орундарынын   
ченемдик түзүмү**

|  |  |  |
| --- | --- | --- |
| **№** | **Кызмат орундар** | **Саны, пайыз менен** |
| 1 | Мамлекеттик органдардын жана мамлекеттик органдын бөлүмдөрүнүн жетекчилик курамы | 25ке чейин |
| 2 | Эксперт, инспектор, адис, референт | 75 жана андан жогору |
|  | анын ичинде: |  |
|  | эксперт, башкы адис, башкы инспектор | 40ка чейин |
|  | жетектөөчү адис, улук инспектор | 40ка чейин |
|  | адис, инспектор, референт | 20 жана андан жогору |

Эскертүү:

1. Мамлекеттик органдын аппарат жетекчисинин кызмат орду Кыргыз Республикасынын Акыйкатчысынын (Омбудсменинин), Кыргыз Республикасынын Эсептөө палатасынын, Кыргыз Республикасынын Улуттук статистика комитетинин, Кыргыз Республикасынын Шайлоо жана референдум өткөрүү боюнча борбордук комиссиясынын, Кыргыз Республикасынын Президентинин облустардагы ыйгарым укуктуу өкүлдөрүнүн, жергиликтүү мамлекеттик администрациялардын, Кыргыз Республикасынын шаарларынын мэрияларынын аппараттарында каралган.

2. Кыргыз Республикасынын Тышкы иштер министрлигинде, Кыргыз Республикасынын Өзгөчө кырдаалдар министрлигинде, Кыргыз Республикасынын Экономика жана коммерция министрлигинде, Кыргыз Республикасынын Финансы министрлигинде, Кыргыз Республикасынын Юстиция министрлигинде, Кыргыз Республикасынын Президентинин облустардагы ыйгарым укуктуу өкүлдөрүнүн аппараттарында, жергиликтүү мамлекеттик администрацияларда мамлекеттик кызмат орундарынын башкача ченемдик түзүмүнө жол берилет.

Мамлекеттик кызмат орундарынын ченемдик түзүмү Кыргыз Республикасынын Юстиция министрлигинин аймактык бөлүмдөрүнүн мамлекеттик улук нотариустарынын жана мамлекеттик нотариустарынын кызмат орундарына карата колдонулбайт.

3..Мамлекеттик органдардын жана мамлекеттик органдын бөлүмдөрүнүн жетекчи курамына мамлекеттик органдын жетекчилери, түзүмдүк бөлүмдөрдүн жетекчилери, алардын орун басарлары киришет.

4..Кыргыз Республикасынын министрликтеринде, мамлекеттик комитетте, атайын статусу бар мамлекеттик бийлик органдарында жана борбордук органдарында жетекчинин бир кеңешчисинин жана бир жардамчысынын кызмат орду каралат, буга Кыргыз Республикасынын Финансы министрлиги кирбейт, анда жетекчинин эки кеңешчисинин жана бир жардамчысынын кызмат орду каралган.

Кыргыз Республикасынын Министрлер Кабинетине караштуу административдик ведомстволордо жетекчинин бир жардамчысынын кызмат орду каралат.

Кыргыз Республикасынын Финансы министрлигине караштуу Мамлекеттик салык кызматында кеңешчинин кызмат орду каралат.